Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 3 Pv 729/13/1105	Bratislava V, 19.2.2015
EEČ : 2-12-78-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bratislava V
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
stíhaného pre prečin Nedovolená výroba omamných a psychotropných látok, jedov
alebo prekurzorov, ich držanie a obchodovanie s nimi podľa § 171 odsek 1 Trestného
zákona číslo 300/2005 Zbierky zákonov v znení zákona číslo 313/2011 Zbierky
zákonov, na tom skutkovom základe, že
 
dňa XXXXX v čase asi o XXXXX hod. XXXXX pri kontrole hliadkou  PZ odhodil do interiéru osobného motorového vozidla Kia Rio EČ: XXXXX  plastové vrecko s obsahom zelenej sušenej rastliny, pričom kriminalisticko-expertíznym skúmaním KEÚ PZ SR v Bratislave č. XXXXX bolo zistené, že v prípade obsahu plastového vrecka sa jedná o vysušený rastlinný materiál vykazujúci znaky typické pre rastlinný rod Cannabis-konope s hmotnosťou obsahu 581mg s obsahom účinnej látky viac ako 20 mg THC, čo zodpovedá minimálne dvom jednorazovým dávkam drogy,  pričom rastliny konope sú v zmysle zákona č. 139/1998 Z. z. zaradené do I. skupiny omamných látok.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník PZ Okresného riaditeľstva PZ v Bratislave V OO PZ Petržalka Juh, uznesením o vznesení obvinenia zo XXXXX podľa § 206 ods. 1 Tr. poriadku, spis. zn. XXXXX trestne stíha obvineného ml. XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa §171 ods. 1 Tr. zákona, ktorého sa dopustil na tom skutkovom základe, ako je uvedené vo výrokovej časti tohto uznesenia.

	Po skončení skráteného vyšetrovania predložil poverený príslušník PZ spis tunajšej prokuratúre s návrhom na podmienečné zastavenie trestného stíhania.
	
Preskúmaním kompletného, na vec sa vzťahujúceho spisového materiálu, som zistil, že v uvedenom prípade sú splnené všetky podmienky pre postup prokurátora podľa § 216 ods. 1 písm. a/, b/, c/ Tr. poriadku (podmienečné zastavenie trestného stíhania).

	Obvinený je stíhaný pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona, na ktorý zákon stanovuje trest odňatia slobody až na tri (3) roky, teda je naplnená podmienka uvedená v 1. vete ods. 1 ust. § 216 Tr. por., že musí ísť o konanie o prečine, na ktorý zákon stanovuje trest odňatia slobody, ktorého horná hranica neprevyšuje 5 rokov. 

Zo spisu je ďalej evidentné, že obvinený sa k spáchaniu trestného činu (prečinu) priznal a teda vyhlásil, že spáchal skutok, za ktorý je stíhaný, pričom nie sú pochybnosti o tom, jeho vyhlásenie bolo vykonané slobodne, vážne a zrozumiteľne. 
	
Vo svojej výpovedi pred povereným príslušníkom PZ dňa 03.09.2014 obvinený  vyjadril súhlas s podmienečným zastavením trestného stíhania. Tým je naplnená aj druhá podmienka, uvedená v 1. vete ods. 1 citovaného ustanovenia Tr. por. t. j., že trestné stíhanie môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť. 

Tým, že ide u osoby obvineného mladistvého o páchateľa doteraz súdne netrestaného, nestíhaného pre iný trestný čin, prejednávaného len jedenkrát pre priestupok podľa § 48 zákona č. 372/1990 Zb. zo d¨ľa 31.01.2013 vybavený napomenutím, možno v zmysle zákona, s prihliadnutím na jeho doterajší život, vek i okolnosti prípadu, dôvodne považovať rozhodnutie o podmienečnom zastavení trestného stíhania za dostačujúce. 

Vzhľadom na uvedené skutkové a právne skutočnosti, som rozhodol o podmienečnom zastavení trestného stíhania vedeného proti obv. ml. XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona, tak ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Bystrík Palovič
prokurátor